*****

ΚΑΝΟΝΙΣΜΟΣ (ΕΟΚ) αριθ. 4010/87 ΤΗΣ ΕΠΙΤΡΟΠΗΣ

της 22ας Δεκεμβρίου 1987

για τον καθορισμό των ποσοστώσεων, για το έτος 1988, οι οποίες εφαρμόζονται κατά την εισαγωγή στην Πορτογαλία ορισμένων προϊόντων του τομέα των αυγών και του κρέατος των πουλερικών προέλευσης τρίτων χωρών, και για ορισμένες λεπτομέρειες εφαρμογής τους

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας, και ιδίως το άρθρο 257,

τον κανονισμό (ΕΟΚ) αριθ. 3797/85 του Συμβουλίου της 20ής Δεκεμβρίου 1985 για τον καθορισμό των λεπτομερειών εφαρμογής των ποσοτικών περιορισμών κατά την εισαγωγή στην Πορτογαλία ορισμένων γεωργικών προϊόντων προέλευσης τρίτων χωρών, τα οποία υπόκεινται στο καθεστώς της σταδιακής μετάβασης (1), και ιδίως το άρθρο 3,

Εκτιμώντας:

ότι, λόγω ενός υλικού σφάλματος του οποίου η διόρθωση εξετάζεται, η πράξη προσχώρησης δεν έχει προβλέψει την εφαρμογή ποσοτικών περιορισμών κατά την εισαγωγή στην Πορτογαλία προϊόντων της διάκρισης 0407 00 30 της συνδυασμένης ονοματολογίας, προέλευσης τρίτων χωρών· ότι, εν αναμονή της προαναφερθείσας διόρθωσης, ο κανονισμός (ΕΟΚ) αριθ. 618/86 της Επιτροπής (2), όπως τροποποιήθηκε από τον κανονισμό (ΕΟΚ) αριθ. 1996/86 (3), καθιέρωσε τέτοιους περιορισμούς στο πλαίσιο των μεταβατικών μέτρων αλλιώς μέχρι τις 31 Δεκεμβρίου 1987· ότι, με τον κανονισμό (ΕΟΚ) αριθ. 4007/87 του Συμβουλίου (4), η περίοδος που προβλέπεται στο άρθρο 257 της πράξης προσχώρησης παρατάθηκε μέχρι τις 31 Δεκεμβρίου 1990· ότι, επομένως, μια ποσόστωση είναι δυνατόν να καθοριστεί για το 1988·

ότι οι αρχικές ποσοστώσεις που εφαρμόζονται κατά την εισαγωγή στην Πορτογαλία ορισμένων προϊόντων του τομέα των αυγών και του κρέατος των πουλερικών, προέλευσης τρίτων χωρών, καθορίζονται στο παράρτημα του κανονισμού (ΕΟΚ) αριθ. 618/86· ότι πρέπει να καθοριστούν οι ποσοστώσεις για το 1988 με την εφαρμογή του ελάχιστου αριθμού ετήσιας αύξησης του 10 % που προβλέπεται στο άρθρο 4 του εν λόγω κανονισμού·

ότι πρέπει να θεσπιστούν λεπτομέρειες εφαρμογής ανάλογες με εκείνες που προβλέπονται από τον κανονισμό (ΕΟΚ) αριθ. 618/86·

ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχείρισης Κρέατος Πουλερικών και Αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ποσοστώσεις που μπορεί να εφαρμόσει κατά το 1988, η Δημοκρατία της Πορτογαλίας,, κατά την εισαγωγή ορισμένων πουλερικών, προέλευσης τρίτων χωρών, καθορίζονται όπως αναφέρεται στο παράρτημα.

Άρθρο 2

Με την επιφύλαξη των διατάξεων του παρόντος κανονισμού, τα άρθρα 3, 4 και 5 του κανονισμού (ΕΟΚ) αριθ. 618/86 εφαρμόζονται στις ποσοστώσεις που προβλέπονται στο άρθρο 1 του παρόντος κανονισμού.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 22 Δεκεμβρίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 367 της 31. 12. 1985, σ. 7.

(2) ΕΕ αριθ. L 58 της 1. 3. 1986, σ. 48.

(3) ΕΕ αριθ. L 171 της 28. 6. 1986, σ. 28.

(4) Βλέπε σελίδα 1 της παρούσας Επίσημης Εφημερίδας.

ΠΑΡΑΡΤΗΜΑ

1.2.3 // // // // Κωδικός ΣΟ

// Περιγραφή εμπορευμάτων

// Ποσόστωση

για το 1988 // // // // // // - 1 000 τεμάχια - // 0105 // Πετεινοί, κότες, πάπιες, χήνες, γάλοι, γαλοπούλες και φραγκόκοτες, ζωντανά, κατοικίδια: // // // Με βάρος που δεν ξεπερνάει τα 185 g: // // 0105 11 00 // Πετεινοί και κότες // 26 // 0105 19 // Άλλα: // // ex 0105 19 10 // Χήνες, γάλοι και γαλοπούλες: // // // Γάλοι και γαλοπούλες // 35 // 0407 00 // Αυγά πτηνών με το τσόφλι τους, νωπά, διατηρημένα ή βρασμένα: // // // Αυγά πουλερικών ορνιθώνα: // // // Αυγά για επώαση: // // ex 0407 00 11 // Γάλων ή χηνών: // // // Γάλων // 14 // ex 0407 00 19 // Άλλων: // // // Από κότες // 12 // // //

- τόνοι - // 0407 00 30 // Άλλων // 161 // // //